COMUNA SÂNTANDREI

ANUNŢ privind consultare elaborare 
Plan Urbanistic ”Introducere teren în intravilan și lotizare pentru locuințe 
[bookmark: _GoBack]și funcțiuni complementare sat Sântandrei,nr.cad.59505 
comuna Sântandrei, județul Bihor”

Proiectant: B.I.A.  arh.Szabo Ane Marie
Inițiatori: Udrea Doina

Terenul propus pentru parcelare este situat în partea de sud a satului Sântandrei și este delimitat la nord de parcelarea inițiată de Avram Marius paralel cu str.Prunilor, la est de parcelarea pentru str.Colinelor, la vest și sud de terenuri arabile în extravilan.
Imobilul studiat este identificat prin nr.cad.59505 înscris în CF nr.59505 cu suprafața de 8700 mp.  Accesul la teren se face din drumul județean DJ 797 pe străzi existente și apoi din strada Ogorului.
Conform PUG valabil, din 2006, terenul studiat se află în extravilan, ca urmare pentru a fi construibil pentru locuințe s-a elaborat un plan urbanistic zonal.
Prin P.U.Z. se propune lotizarea terenului în 15 loturi pentru locuințe amplasate pe o parte a unui drum nou de acces cu traveea de 12m , constituit prin PUZ- ul adiacen, inițiat de Avram Marius.
În partea de vest a terenului parcelat s-a propus  o parcelă cu suprafața de 5% din suprafața totală respectiv 370 mp cu destinația zonă verde parc public și/sau utilități publice, conf. aviz de oportunitate.
Reglementările propuse prin PUZ definesc funcțiunea zonei, căile de acces la parcele, retragerile clădirilor, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și dotarea cu utilități, respectând cerințele HGR nr.525/1996 privind locurile de parcare și zonele verzi aferente. 
Reglementările propuse și prezentate în planșa 3/U sunt:  
Funcțiune locuire                         : locuințe individuale izolate sau cuplate și anexele acestora
   locuințe semicolective cu max.2 unități locative (bifamiliale) cu condiția ca suprafața terenului să fie mai mare decât 600 mp – nu e cazul
Funcțiuni complementare locuirii  cu condiționări: servicii cu acces public  - de proximitate și comerț en detail, servicii profesionale sau manufactuiere, funcțiuni de învățământ și cercetare, respectiv turism
Mărime parcele                            : 500 mp   
Front la stradă                              : 19 m   
Regim maxim de înălțime            : S+P+1E(M) 
P.O.T.                                           : max.40%  
C.U.T.                                           : max.0,90 
Retragere de la stradă                 : min.5,0 m.
Retragere spate                           : min.5,00 m
Retrageri laterale                         : min.3,00m pe o latură și conform Codului Civil pe cealaltă latură
Parcaj obligatoriu pe lot     : minim 1 loc/locuință pentru clădiri cu AU mai mic de 100mp, min.2 locuri pentru AU mai mare de 100mp și un loc de parcare în plus pentru funcț. complementare
Înălțime gard perimetral              : max. 2,50 m spre vecini
				     : max.2,00 m la stradă (transparent)
Conditii specifice impuse: plantări arbori, spații verzi pe 20% din suprafata lotului


Amplasarea anexelor gospodărești și garajelor este posibilă și în afara ariei construibile reglementate pentru locuințe cu respectarea Codului civil, cu condiția să aibe o înălțime maximă de 3 m la streașină și 4 m la coamă, iar în situația în care anexa are calcan spre mejdie hmax calcan=3,5m. Se recomandă amplasarea garajelor cu retragere de 5m de la aliniament pentru a permite parcarea în față a unui autoturism.
Drumul de acces la noile parcele, cu lățimea de 12m fiind deja constituit prin PUZ adiacent, inițiatoarea prezentului puz va ceda teren din capetele terenului initial pentru a se asigura legătura cu celelalte străzi din zonă, astfel în partea de vest fâșie de  6m pentru accesul la străzile Prunilor și Greierului, respectiv 6 m la est pentru accesul la străzile Ogorului și Colinelor. 
Terenul ce se doreste a fi parcelat nu este traversat de rețele de utilități. Pentru asigurarea cu energie electrică, gaz apă și canalizare a viitoarelor parcele, se va face extinderea pe noul drum constituit a rețelelor de distribuție existente pe str.Ogorului. Provizoriu alimentarea cu apă și canalizarea se va putea face prin puț forat și rezervor vidanjabil la fiecare lot.
Inițiatoarea PUZ va pietrui porțiunile de drum constituite care vor deveni  publice. Totodată va realiza extinderea rețelelor de utilități: energie electrică, apă și gaz, pe cheltuiala proprie, deaoarece administrația publică locală nu poate susține financiar edificarea rețelelor edilitare pe noile drumuri propuse.
În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, aprobat prin HCL nr.23 /31.03.2011, publicul poate să consulte şi să-şi exprime opinia privind documentele propunerii de PU.Z., la sediul Primăriei Sântandrei, str.Principală, nr.452, în perioada 25.06 – 09.07.2021, în intervalul orar 9:00 – 14:00.
Persoana responsabilă cu informarea şi consultarea publicului este consilier Mihuţa Tudora din cadrul compartimentului Urbanism al Primăriei comunei Sântandrei tel: 0259-415947, e-mail: primaria.santandrei@gmail.com.
	 Răspunsul la observaţiile și sugestiile transmise va fi publicat pe pagina de internet a primăriei : www.primariasantandrei.ro.

